GA er með 2 sveitir drengja á Flúðum . Hér koma pistlar frá farastjórum . 2 vaskar sveitir unglinga eru staddar á Flúðum . Eftir höggleikinn í dag liggur fyrir að A sveitin er í 3. sæti eftir daginn og B sveitin í 7. sæti . Þær keppa því báðar i 8 líða úrslitum af 23 sveitum - tómir snillingar - getum ekki annað en verið ótrúlega stolt af þeim : ) Kveðjur frá farastjórum : Þá er dagur eitt að baki hér á Flúðum . Hópurinn hélt af stað um áttaleytið í morgun frá Jaðri á tveimur bílum og lá leið beint í golfskálann hér á Flúðum , enda allir spenntir að taka völlinn út . Hér var leikinn æfingahringur og flatir og brautir stúderaðar og skráðar niður helstu upplýsingar eftir kúnstarinnar reglum . Hópurinn almennt sammála um að völlurinn sé skemmtilegur og krefjandi . Óhætt að segja að flatirnar séu talsvert frábrugðnar þeim heima á Jaðri , allar mun mýkri hér . Eftir svera hamborgaraveislu í golfskálanum var haldið að Myrkholti , þar sem hópurinn mun gista næstu daga . Óli tók kvöldfund og fór yfir hvernig best væri að skipuleggja spilið á morgun . Dagsskipunin er " skynsemi " , og að menn gæti þess að nota dræverinn ekki meira en þörf er á , því völlurinn krefst þess að menn séu á braut . Það er ræs hjá A-sveit kl. 06 í fyrramálið ( fös ) en kl. 08 hjá B-sveit , þannig að það er eins gott að hvílast vel . Við stefnum á að setja inn myndir og færslur í lok hvers dags á meðan við erum hér ef heilsa og þrek leyfir . Góður dagur að baki og drengirnir sjálfum sér og klúbbnum til sóma . Sælt veri fólkið . Það var haldið á völlinn í bítið til keppni að morgni föstudags . Strákarnir stóðu sig gríðarlega vel og komust báðar sveit í A-riðil , sem er stórglæsilegur árangur . Úrslit dagsins voru eftirfarandi : Víðir 76 Þegar heim í Myrkholt var komið , var tekið vel til matar síns af frábæru hakki og spaghettí , a´la Ari og var það mál manna að þetta væri heimsklassa stöff . Þegar allir voru orðnir vel mettir , voru menn ekki búnir að fá nóg af golfi og því var haldið á Haukadalsvöll , þar sem voru spilaðar 9 holur á frábærum velli . Þá er fyrsta umferð búin hér á Flúðum á Laugardegi . A-sveitin vann alla sína leiki stórglæsilega og B-sveitin stóð sig líka glæsilega þrátt fyrir að hafa tapað sínum leikjum . Veðrið hér í dag er hreint út sagt frábært , sól og logn og algerar topp aðstæður . Núna um 14:00 hefst svo barátta milli sveita GA-a og GA-b , þar sem báðar sveitir eru í sama riðli . Er óhætt að segja að þar verður hart barist .... Þá er laugardagurinn búinn hér á Flúðum og óhætt að segja að hann hafi verið viðburðarríkur . Hér skein sólin alveg með eindæmum í morgun og seinni partinn fengum við þessa fínu rigningu , svona til að kæla menn aðeins niður . Barátta GA-a sveitar og GA-b sveitar var æsispennandi fram á lokasekúndur og fóru leikar þannig að Óskar / Kristján unnu Fannar / Danna á 18. holu , Ævarr vann Kjartan á 18. holu og Tumi vann Aðalstein á 21 holu eftir þriggja holu bráðabana . Frábær dagur að baki og drengirnir allir til fyrirmyndar . Á morgun er ræs rétt fyrir 06 , þannig að stefnan er að fara að sofa snemma til þess að það sé von að menn verði úthvíldir á morgun . Í fyrramálið mætir A sveitin okkar GK-a og B sveitin mætir GR-b . Það er mikll hugur í mönnum og ljóst að það verður allt lagt í sölurnar . Fyrir hönd fararstjóra Munaði ótrúlega litlu að A-sveit GA-strákanna næði á verðlaunapall .... en enduðu í 4. sæti . B-sveitin í því 8 . Þeir hafa sýnt að þeir eru gríðarlega góðir og efnilegir golfarar og eiga örugglega eftir að ná langt !